CELEX: 62006CJ0167
Language: hu
Date: 2007-10-25
Title: A Bíróság (negyedik tanács) 2007. október 25-i ítélete. # Ermioni Komninou és társai kontra az Európai Közösségek Bizottsága. # Fellebbezés - Szerződésen kívüli felelősség - Az EK 226. cikkre alapozott panasz - A Bizottság panaszosokkal szemben tanúsított magatartása - A gondos ügyintézés, a bizalomvédelem és a jogbiztonság elve - Terjedelem - Petíciós jog - Az ombudsman megállapításainak hatálya. # C-167/06 P. sz. ügy

A Bíróság (negyedik tanács) 2007. október 25‑i ítélete – Komninou és társai kontra Bizottság
      (C‑167/06. P. sz. ügy)
      „Fellebbezés – Szerződésen kívüli felelősség – Az EK 226. cikkre alapozott panasz – A Bizottság panaszosokkal szemben tanúsított magatartása – A gondos ügyintézés, a bizalomvédelem és a jogbiztonság elve – Terjedelem – Petíciós jog – Az ombudsman megállapításainak hatálya”
      1.                     Fellebbezés – Jogalapok – Az indokolás elégtelensége – Az Elsőfokú Bíróság hallgatólagos indokolása – Megengedhetőség – Korlátok
            (EK 21. cikk, (2) és (3) bekezdés és EK 225. cikk) (vö. 22–27. pont)
      2.                     Európai uniós polgárság – A polgársághoz kapcsolódó jogok (EK 21. cikk, (2) és (3) bekezdés) (vö. 35–37. pont)
      3.                     Fellebbezés – Jogalapok – A tények téves értékelése – Elfogadhatatlanság – A bizonyítékok értékelésének a Bíróság általi felülvizsgálata
            – Kizártság, kivéve az elferdítés esetét (EK 225. cikk; a Bíróság alapokmánya, 58. cikk) (vö. 40–46. pont)
      4.                     Gazdasági és társadalmi kohézió – Szerkezeti beavatkozások – Nemzeti fellépések közösségi finanszírozása (EK 226. cikk) (vö. 52. pont)
      5.                     Közösségi jog – Elvek – Egyenlő bánásmód (vö. 57. pont)
      Tárgy
      
         
               Az Elsőfokú Bíróság T‑42/04. sz., Komninou és társai kontra Bizottság ügyben 2006. január 13‑án hozott végzésével szembeni
                  fellebbezés, amely végzésben az Elsőfokú Bíróság elutasította a fellebbezők által állítólagosan annak következtében elszenvedett
                  nem vagyoni kár megtérítése iránti keresetet, ahogyan a Bizottság a görögországi Prevezában található biológiai szennyvíztisztító
                  telep közösségi finanszírozásával kapcsolatos panaszukat kezelte.
               
            Rendelkező rész
      
         
                  1)
               
               
                  
               
               
                  	A Bíróság az Európai Közösségek Elsőfokú Bíróságának a T‑42/04. sz., Komninou és társai kontra Bizottság ügyben 2006. január
                     13‑án hozott végzését annyiban hatályon kívül helyezi, amennyiben az Elsőfokú Bíróság nem hozott érdemi döntést az EK 21. cikk
                     (2) és (3) bekezdésének megsértésére vonatkozó jogalap tekintetében.
                  
               
            
         
                  2)
               
               
                  
               
               
                  	A Bíróság a fellebbezést ezt meghaladó részében elutasítja.
               
            
         
                  3)
               
               
                  
               
               
                  	A Bíróság az Európai Közösségek Elsőfokú Bírósága előtt indított keresetet – annyiban, amennyiben az az EK 21. cikk (2) és
                     (3) bekezdésének megsértésére alapított jogalapra hivatkozik – elutasítja.
                  
               
            
         
                  4)
               
               
                  
               
               
                  	A Bíróság Ermioni Komninout, Grigorios Ntokost, Donatos Pappast, Vassileios Pappast, Aristeidis Pappast, Eleftheria Pappát,
                     Lamprini Pappát, Eirini Pappát, Alexandra Ntokout, Fotios Dimitriout, Zoïs Dimitriout, Petros Bolossist, Despoina Bolossit,
                     valamint Konstantinos Bolossist és Thomas Bolossist kötelezi a jelen eljárás költségeinek viselésére. A Bíróság az Európai
                     Közösségek Elsőfokú Bíróságának a T‑42/04. sz., Komninou és társai kontra Bizottság ügyben 2006. január 13‑án hozott végzését
                     megelőző eljárással kapcsolatos költségek tekintetében a hivatkozott végzés rendelkezéseit helyben hagyja.